CELEX: 32016D2065
Language: ro
Date: 2016-11-24 00:00:00
Title: Decizia de punere în aplicare (UE) 2016/2065 a Comisiei din 24 noiembrie 2016 privind anumite măsuri de protecție vizând gripa aviară înalt patogenă de subtip H5N8 din Danemarca [notificată cu numărul C(2016) 7737] (Text cu relevanță pentru SEE )

25.11.2016   
            
            
               RO
            
            
               Jurnalul Oficial al Uniunii Europene
            
            
               L 319/65
            
         DECIZIA DE PUNERE ÎN APLICARE (UE) 2016/2065 A COMISIEI
   din 24 noiembrie 2016
   privind anumite măsuri de protecție vizând gripa aviară înalt patogenă de subtip H5N8 din Danemarca
   
      
         [notificată cu numărul C(2016) 7737]
      
   
   (Numai textul în limba daneză este autentic)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               Gripa aviară este o boală infecțioasă virală a păsărilor, inclusiv a păsărilor de curte. Infecțiile cu virusurile gripei aviare la păsările de curte cauzează două forme principale ale acestei boli, care se deosebesc prin virulența lor. Forma slab patogenă cauzează, în general, doar simptome ușoare, în timp ce forma înalt patogenă determină rate foarte mari ale mortalității la majoritatea speciilor de păsări de curte. Boala în cauză poate avea un impact major asupra profitabilității aviculturii.
            
         
               (2)
            
            
               Cu toate că gripa aviară este prezentă în principal la păsări, oamenii pot fi, de asemenea, infectați cu virusul cauzal, în mod ocazional și în anumite circumstanțe.
            
         
               (3)
            
            
               În cazul apariției unui focar epidemic de gripă aviară există riscul ca agentul infecțios să se răspândească la alte exploatații în care se află păsări de curte sau alte păsări ținute în captivitate. Prin urmare, el se poate răspândi de la un stat membru la altul sau în țări terțe prin intermediul comerțului cu păsări de curte vii sau cu alte păsări vii ținute în captivitate sau cu produse obținute de la acestea.
            
         
               (4)
            
            
               Directiva 2005/94/CE a Consiliului (3) stabilește anumite măsuri profilactice vizând supravegherea și depistarea timpurie a gripei aviare, precum și măsurile minime de control care se aplică în cazul apariției unui focar epidemic de gripă aviară la păsările de curte sau la alte păsări ținute în captivitate. Directiva respectivă prevede stabilirea unor zone de protecție și de supraveghere în situația apariției unui focar epidemic de gripă aviară înalt patogenă.
            
         
               (5)
            
            
               Danemarca a notificat Comisiei apariția unui focar epidemic de gripă aviară înalt patogenă de subtip H5N8 într-o exploatație de pe teritoriul ei în care se află păsări de curte sau alte păsări ținute în captivitate și a luat măsurile necesare în temeiul Directivei 2005/94/CE, inclusiv stabilirea unor zone de protecție și de supraveghere.
            
         
               (6)
            
            
               Comisia a examinat măsurile luate de Danemarca în conformitate cu Directiva 2005/94/CE și admite faptul că limitele zonelor de protecție și de supraveghere stabilite de către autoritatea competentă din statul membru respectiv se află la o distanță suficientă față de orice exploatație în care a fost confirmat un focar epidemic.
            
         
               (7)
            
            
               Pentru a se preveni orice perturbări inutile ale comerțului din Uniune și pentru a se evita impunerea de către țări terțe a unor bariere nejustificate în calea comerțului, este necesar să se descrie rapid la nivelul Uniunii, în colaborare cu Danemarca, zonele de protecție și de supraveghere stabilite în statul membru respectiv.
            
         
               (8)
            
            
               În consecință, în anexa la prezenta decizie ar trebui descrise zonele de protecție și de supraveghere din Danemarca în care sunt aplicate măsurile prevăzute în Directiva 2005/94/CE și ar trebui stabilită durata regionalizării respective.
            
         
               (9)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Danemarca se asigură că zonele de protecție și de supraveghere stabilite în conformitate cu articolul 16 alineatul (1) din Directiva 2005/94/CE cuprind cel puțin zonele menționate ca zone de protecție și de supraveghere în părțile A și B ale anexei la prezenta decizie.
   Articolul 2
   Prezenta decizie se aplică până la data de 31 ianuarie 2017.
   Articolul 3
   Prezenta decizie se adresează Regatului Danemarcei.
   
      Adoptată la Bruxelles, 24 noiembrie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (JO L 10, 14.1.2006, p. 16).
   
      ANEXĂ
      PARTEA A
      Zona de protecție menționată la articolul 1:
      
                  Codul ISO al țării
               
               
                  Statul membru
               
               
                  Codul
                  (dacă este disponibil)
               
               
                  Denumirea
               
               
                  Data până la care se aplică în conformitate cu articolul 29 din Directiva 2005/94/CE
               
            
                  DK
               
               
                  Danemarca
               
               
                   
               
               
                  Zona care cuprinde:
               
               
                   
               
            
                   
               
               
                   
               
               
                  02217
               
               
                  Părțile din municipalitatea Helsingør (cod ADNS 02217) cuprinse într-un cerc cu raza de trei kilometri, având centrul la coordonatele GPS N56.0739; E12.5144.
               
               
                  13.12.2016
               
            PARTEA B
      Zona de supraveghere menționată la articolul 1:
      
                  Codul ISO al țării
               
               
                  Statul membru
               
               
                  Codul
                  (dacă este disponibil)
               
               
                  Denumirea
               
               
                  Data până la care se aplică în conformitate cu articolul 31 din Directiva 2005/94/CE
               
            
                  DK
               
               
                  Danemarca
               
               
                   
               
               
                  Zona care cuprinde:
               
               
                   
               
            
                   
               
               
                   
               
               
                  02210
                  02217
                  02270
               
               
                  Aria părților din municipalitățile Helsingør, Gribskov și Fredensborg care se extinde dincolo de zona descrisă în zona de protecție și cuprinsă într-un cerc cu raza de 10 kilometri, având centrul la coordonatele GPS N56.0739; E12.5144.
               
               
                  22.12.2016
               
            
                   
               
               
                   
               
               
                  02217
               
               
                  Părțile din municipalitatea Helsingør (cod ADNS 02217) cuprinse într-un cerc cu raza de trei kilometri, având centrul la coordonatele GPS N56.0739; E12.5144.
               
               
                  14.12.2016-22.12.2016